Buddugre

Cwmwd yng nghantref Maelienydd, yn y rhanbarth yng nghanolbarth Cymru a adnabyddid fel Rhwng Gwy a Hafren yn yr Oesoedd Canol, oedd Buddugre. Ystyr yr enw yw "Bryn y Fuddugoliaeth".

Gyda Rhiwlallt a Dinieithon, roedd yn un o dri chwmwd cantref Maelienydd. Dyma'r mwyaf gogleddol o'r tri chwmwd, ar lannau afon Ieithon.

Mae ei hanes cynnar yn dywyll. Mae'n debyg y bu'n rhan o Deyrnas Powys yn yr Oesoedd Canol Cynnar pan roedd tiriogaeth y deyrnas honno yn ehangach. Ei brif ganolfan yng ngyfnod rheolaeth arglwyddi Normanaidd y Mers oedd Castell Buddugre (12g), ger Llanddewi Ystradenni. Yn nes ymlaen, fel gweddill Maelienydd, daeth yn rhan o Sir Faesyfed yn 1536.

Gweler hefyd
 Cantrefi a chymydau Cymru
 Maelienydd
 Rhwng Gwy a Hafren

Categori:Cymydau Cymru
Categori:Daearyddiaeth Powys
Categori:Hanes Powys